《题汤宣使诗卷内有贡院谒赵六先生之作》
明代·郑真

宾兴诏下五云浮，济济衣冠拜冕旒。多士正须夸俊造，诸公当复羡材猷。

山风萧飒槐忙日，江雨缤纷棘荐秋。却笑老生空忝窃，两年魁选说明州。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。